open-index/open-wikipedia-markdown huggingface dataset:
బెజవాడ పాపిరెడ్డి

** బెజవాడ పాపిరెడ్డి** (జనవరి 5, 1927 - జనవరి 7, 2002) సోషలిస్టు నాయకుడు, లోక్‌నాయక్‌ జయప్రకాశ్‌ నారాయణ్ అనుచరుడు, మాజీ పార్లమెంటు సభ్యుడు, మాజీ శాసనసభ్యుడు. వీరు ప్రముఖ రాజకీయ నాయకులు బెజవాడ రామచంద్రారెడ్డి కుమారుడు.

## జననం
పాపిరెడ్డి 1927, జనవరి 5 న నెల్లూరు జిల్లా బుచ్చిరెడ్డిపాలెంలో జన్మించారు. ఆంధ్రప్రదేశ్‌ శాసన మండలి సభ్యుడిగా, శాసనసభ, లోక్‌సభ, రాజ్యసభ సభ్యుడిగా ఆయన పనిచేశారు. తెలుగుదేశం ఆవిర్భావంతో ఆయన 1983లో ఆ పార్టీలో చేరారు. ఆయన 1983 నుంచి 1985 వరకు తెలుగుదేశం ఉపాధ్యక్షుడిగా పనిచేశారు. 1958 నుంచి 1962 వరకు శాసనమండలి సభ్యుడిగా, 1967 నుంచి 1972 వరకు అల్లూరు శాసనసభ్యుడిగా, 1972 నుంచి 1978 వరకు రాజ్యసభ సభ్యుడిగా పనిచేశారు. ఈ మూడింటిని కూడా ఆయన ఇండిపెండెంట్‌గానే దక్కించుకున్నారు. 1983లో తెలుగుదేశం పార్టీ తరఫున అల్లూరు నుంచి శాసనసభకు పోటీ చేసి గెలుపొందిన పాపిరెడ్డి పార్టీ ఆదేశానుసారం 1984లో ఒంగోలు లోక్‌సభ స్థానానికి పోటీ చేసి విజయం సాధించారు. ఆయనకు ఇద్దరు కుమారులు, ఒక కుమార్తె.

సంగం నుండి కావలికి నీటిని తీసుకొనిపోయె కాల్వకు బెజవాడ పాపిరెడ్డి కాలువ అని పేరు పెట్టారు .

## పాపిరెడ్డి విలక్షణ రాజకీయవేత్త
శాసనమండలి, శాననసభ, రాజ్య సభ, లోక్‌సభలో సభ్యునిగా వ్యవహ రించిన విలక్షణ రాజకీయ వేత్త బెజవాడ పాపిరెడ్డి . భూస్వామ్య కుటుంబంలో 'పుట్టినా, తండ్రి జస్టిస్‌ పార్టీ నాయకుడైనా కడవరకు పోపిరెడ్డి సోషలిస్ట్‌ పంధాలోనే కొనసాగారు. రాజకీయాల్లో ఎన్నో ఏళ్ల నుంచి వున్నా ఏనాడూ అవినీతికి పాల్ప డలేదు. పదవులను ఆశించలేదు. ఏ విషయనైనా కుండ బద్దలు కొట్టినట్లు చెప్పడం పాపిరెడ్డి మినహా మరెవరికీ చేతకాదు.

## మరణం
బెజవాడ పాపిరెడ్డి ఆయన తన 75 ఏట కొద్దికాలము పాటు అస్వస్థత గురై 2002, జనవరి 7 న హైదరాబాదులో కన్నుమూశారు.

## మూలాలు

వర్గం:1927 జననాలు
వర్గం:2002 మరణాలు
వర్గం:8వ లోక్‌సభ సభ్యులు
వర్గం:నెల్లూరు జిల్లా రాజకీయ నాయకులు
వర్గం:నెల్లూరు జిల్లా నుండి ఎన్నికైన లోక్‌సభ సభ్యులు
వర్గం:నెల్లూరు జిల్లా నుండి ఎన్నికైన శాసన సభ్యులు
వర్గం:నెల్లూరు జిల్లాకు చెందిన రాజ్యసభ సభ్యులు
వర్గం:రాజ్యసభ మాజీ సభ్యులు
వర్గం:రాజ్యసభ సభ్యులు
భాద్రపద బహుళ ద్వాదశి

**బాధ్రపద బహుళ ద్వాదశి** అనగా భాద్రపద మాసములో కృష్ణ పక్షము నందు ద్వాదశి తిథి కలిగిన రోజు.
right|thumb|100px|మహాత్మాగాంధీ
## సంఘటనలు
2007

## జననాలు
1869 శుక్ల: మోహన్ దాస్ కరంచంద్ గాంధీ జాతిపిత (మ.1948).

## మరణాలు
* క్రీ. శ. 1927 : ప్రభవ : ముడుంబ నృసింహాచార్యులు - ప్రముఖ సంస్కృతాంధ్ర కవి.

## పండుగలు, జాతీయ దినాలు

## బయటి లింకులు

వర్గం:భాద్రపదమాసము
హనువు

thumb|హనువు.
మానవుని శిరస్సులో కపాలంతో సంధించబడి ఉండే దవడ ఎముకను **హనువు** (Mandible) అంటారు. 

## పురాణాలలో
*'హనుమంతుడు' పేరు ఈ ఎముకకు ఇంద్రుడు వజ్రాయుధంతో చేసిన గాయం వలన వచ్చిందని అంటారు.

## ఇతర విశేషాలు
* ఇది కపాల భాగంలో క్రిందివైపు ఉంటుంది. 
* దీని వలననే మనిషి ఆహారం నములుట సాద్యమవుతుంది.
* క్రింది వరుస పళ్లను పట్టి ఉంచుతుంది.

## మూలాలు
*జంతుశాస్త్ర నిఘంటువు, తెలుగు అకాడమి, హైదరాబాదు.

వర్గం:ఎముకలు
రక్షకభట నిలయం

**రక్షకభట నిలయం,** అనేది ప్రజల రక్షణ, క్షేమం కొరకు ప్రభుత్వం వారు ఏర్పాటు చేసిన సేవా కేంద్రం. వీటిని వాడుకలో పోలీస్ స్టేషన్లు అని వ్యవహరిస్తారు. వీటిని హిందీలో **ఠాణా** అంటారు.సంబంధిత అధికారిని ఠాణాదారుడు అంటారు. ప్రజాలకు ఎలాంటి ఆపద సమయంలలో అత్యవసరం ఉండి, ముందగా గుర్తుకువచ్చి, ప్రజలతో మమేకం అయి సేవలను అందించేది పోలీసు వ్యవ్వస్థ

## ఠాణాల్లో బయోమెట్రిక్‌ యంత్రాలు

అనుమానితులను అదుపులోకి తీసుకుని, వారిని విచారించి, వారెవరో తెలుసుకోవడానికి చాలా సమయం పడుతోంది. దీంతో బయోమెట్రిక్‌ విధానం వైపు పోలీసు ఉన్నతాధికారులు మొగ్గు చూపుతున్నారు. తరచూ నేరాలకు పాల్పడుతున్న 50వేల మంది నేరగాళ్లకు సంబంధించిన ఫొటోలు, వారి వివరాలు, వేలిముద్రలు ప్రస్తుతం పోలీసు స్టేషను‌లోనే ఆన్‌లైన్‌లో అందుబాటులోకి వచ్చాయి. పోలీసు స్టేషను‌లో బయోమెట్రిక్‌ విధానం ప్రారంభించడం ద్వారా ఈ డాటాబేస్‌లో ఉన్న సమాచారంతో పోల్చి చూసుకోవడానికి వీలవుతుంది. పోలీసు ప్రధాన కార్యాలయంలోని కంప్యూటర్‌ సర్వీసెస్‌ విభాగంలోని డాటాబేస్‌ పోలీసు స్టేషనులకు అనుసంధానం కావడంతో నేరస్తులను గుర్తించడంతోపాటు, తప్పిపోయిన వారు, అనాథమృతదేహలు, గుర్తు తెలియని వ్యక్తుల హత్యలకు సంబంధించి సమాచారాన్ని తెలుసుకోవడానికి వీలవుతుంది. ప్రధాన డాటాబేస్‌ సెంటర్‌లో ప్రస్తుతం 3,65,000 ఎఫ్‌ఐఆర్‌లు, తప్పిపోయిన వారికి సంబంధించి 8 వేల ఫొటోలు, గుర్తు తెలియని మృత దేహాలకు సంబంధించి 6 వేల ఫొటోలు, పోలీసులు స్వాధీనం చేసుకున్న 30 వేల వాహనాల వివరాలు, 3.76 కోట్ల సెల్‌ఫోన్‌ వినియోగదారుల సమాచారం, 90 వేల మంది వాహనదారులు, డ్రైవింగ్‌ లైసెన్సు ఉన్న 80వేల మంది చిరునామాలు, 5.89 కోట్ల ఓటరు గుర్తింపు కార్డు దారుల సమాచారం సిద్ధంగా ఉంది. విమానాశ్రయాల్లోని ఇమిగ్రేషన్‌ కౌంటర్ల వద్ద సైతం పోలీసు డాటాబేస్‌ను ఉపయోగించుకుని తద్వారా నేరస్థులు విదేశాలకు పారిపోకుండే చూసేందుకు వీలుంటుంది .క్రైం అండ్‌ క్రిమినల్‌ ట్రాకింగ్‌ నెట్‌వర్క్‌ అండ్‌ సిస్టమ్‌ (సీసీటీఎన్‌ఎస్‌) కింద దేశంలోని ప్రతి పోలీసుస్టేషను‌లో ఫింగర్‌ ప్రింట్‌ రీడర్‌ అందుబాటులోకి తేనున్నారు.

## మూలాలు

## వెలుపలి లంకెలు
వర్గం:న్యాయ శాస్త్రము
వర్గం:కార్యాలయాలు
కౌసల్య

**కౌసల్య** (సంస్కృతం: **कौशल्या**), రామాయణంలో దశరథుని ముగ్గురు భార్యలలో పెద్దది, అయోధ్య రాజ్యానికి మహారాణి. ఆమె మగథ సామ్రాజ్యపు (కోసల) రాకుమారి. ఆమె తల్లిదండ్రులు సుకౌశలుడు, అమృత ప్రభ. దశరథుడు మొదటగా సుకౌశలుడిని మిత్ర రాజ్యంగా ఉండమని ఆహ్వానించాడు. అయితే ఆయన అందుకు అంగీకరించలేదు. దాంతో దశరథుడు అతని మీద దండెత్తి అతన్ని ఓడించాడు. దాంతో సుకౌశలుడు తన కుమార్తెను దశరథుడికిచ్చి వివాహం చేసి సంధి చేసుకున్నాడు.

ఈమె శ్రీరాముని తల్లి. వాల్మీకి ఆమెకు రామజనని గా, కౌసల్యామాతగా గౌరవించాడు. ఇక్ష్వాకు వంశంలో తరతరాలుగా శ్రీమహావిష్ణువును ఆరాధిస్తుంటే, ఆ మహావిష్ణువునే పుత్రునిగా పొందే అదృష్టం కౌసల్య, దశరథులకు దక్కింది.

శ్రీ విళంబి నామ సంవత్సరం చైత్ర శుద్ధ నవమి, శుక్ల పక్షం, పునర్వసూ నక్షత్రాన, కర్కాటక లగ్నంలో సూర్య వంశజుడైన రఘుకుల తిలకుని కౌసల్య ప్రసవించింది.


కౌసల్యా సుప్రజారామ ! పూర్వాసంధ్యాప్రవర్తతే,
ఉత్తిష్ఠ నరశార్దూల ! కర్తవ్యం దైవమాహ్నికమ్.


## మూలాలు
* కౌసల్య - బి. శేషమాంబ, భీమవరం, సప్తగిరి సెప్టెంబరు 2008 పత్రికలో ప్రచురించిన వ్యాసం.

వర్గం:రామాయణంలోని పాత్రలు
ఊర్మిళ (రామాయణం)

**ఊర్మిళ** రామాయణంలో జనక మహారాజు కూతురు, లక్ష్మణుని భార్య. వీరికి అంగద, చంద్రకేతు అని ఇద్దరు కుమారులు.

## వివాహం
సీతను రాముడికిచ్చి పెళ్ళి చేసినప్పుడు సీత చెల్లెలయిన ఊర్మిళను లక్ష్మణుడికిచ్చి పెళ్ళి చేశారని వాల్మీకి రామాయణంలో ఉంది. శ్రీరాముడు, సీతలతో లక్ష్మణుడు అరణ్యవాసం వెళ్తున్నప్పుడు అతనితోపాటు ఊర్మిల కూడా అడవికి వెళ్ళడానికి సిద్ధంకాగా, తన వృద్ధాప్య తల్లిదండ్రులను చూసుకోవటానికి అయోధ్యలోనే ఉండమని లక్ష్మణుడు కోరాడు.

## నిద్ర
భర్త అరణ్య వాసానికి బయలుదేరడంతో భర్త అభిమతాన్ని, అంతరంగాన్ని గుర్తించిన ఊర్మిళ అయోధ్యలోనే ఉండిపోయింది. రాత్రివేళలో అడవిలో సీతారాములకు రక్షణగా ఉన్న లక్ష్మణుడికి నిద్ర వస్తుండడంతో 'తన కర్తవ్యానికి ఆటంకం కలిగించొద్దని, అన్నావదినల సేవకోసం వచ్చిన తనను ఈ పద్నాలుగేళ్లు విడిచిపెట్టమని' నిద్ర దేవతని వేడుకుంటాడు. నిద్ర దేవత అంగీకరించి 'నిద్ర ప్రకృతి ధర్మమని, తన నిద్రను ఎవరికైనా పంచాలని' కోరడంతో 'తన పద్నాలుగేళ్ళ నిద్రను తన భార్య ఊర్మిళకు ప్రసాదించి, ఆమెకు తన అభిప్రాయం తెలియజేస్తే తప్పక అంగీకరిస్తుందని' లక్ష్మణుడు చెప్తాడు. భర్త కోరిక ప్రకారం ఊర్మిళాదేవి సంతోషంగా నిద్రను పంచుకుంటుంది. అలా నిద్రను ఊర్మిళ స్వీకరించడంతో లక్ష్మణుడికి మేఘనాథుని సంహరించే అవకాశం దక్కింది. ఈ పద్నాలుగేళ్ళ నిద్ర ఊర్మిళాదేవి నిద్ర అంటారు.

## పాత్ర చిత్రణ
ఊర్మిళ గురించిన ప్రస్తావన వాల్మీకి రామాయణంలో ఒక్కచోట మాత్రమే కనిపిస్తుంది. ఊర్మిళ పాత్రకు ఆదికవి వాల్మీకి సముచితమైన స్థానాన్ని ఇవ్వకుండా ఉపేక్షించినాడని పలువురు విమర్శకుల అభిప్రాయము. అయితే రామాయణాన్ని అనువదించిన ఇతర కవులు ఊర్మిళ త్యాగమయ జీవితాన్ని అత్యంత సహజసుందరంగా చిత్రించారు.

## దేవాలయం
రాజస్థాన్‌లోని భరత్‌పూర్ జిల్లాలో లక్ష్మణుడు, ఉర్మిళ ఆలయం ఉంది. సా.శ. 1870లో అప్పటి భరత్‌పూర్‌ పాలకుడు బల్వంత్ సింగ్ ఈ ఆలయాన్ని నిర్మించాడు. దీనిని భరత్‌పూర్ రాష్ట్ర రాజ కుటుంబం రాజ ఆలయంగా పరిగణిస్తారు.

## మూలాలు

వర్గం:పురాణ పాత్రలు
చినవానిగూడెం

**చినవానిగూడెం**, కృష్ణా జిల్లా, గుడివాడ మండలానికి చెందిన రెవెన్యూయేతర  గ్రామం.
* చినవానిగూడెంలో నివాసం ఉండే గంజి ఆంజనేయులు విశ్రాంత ప్రొఫెసరు. ఇతని కుమార్తె అనుపమ డిల్లీలో కలెక్టరుగా పనిచేయుచుంది. ఈమెకు ఈ గ్రామాభివృద్ధిలో పాలుపంచుకోవాలని చాలా అబిలాష ఉంది.  [1]

## గ్రామ భౌగోళికం
సముద్రమట్టానికి 11 మీ.ఎత్తుTime zone: IST (UTC+5:30)

## సమీప గ్రామాలు
గుడివాడ, హనుమాన్ జంక్షన్, పెడన, మచిలీపట్నం

## సమీప  మండలాలు
పెదపారుపూడి, నందివాడ, గడ్లవల్లేరు, పామర్రు

## గ్రామంలో విద్యా సౌకర్యాలు
మండల పరిషత్ పాఠశాల

## గ్రామానికి రవాణా సౌకర్యాలు
పెదపారుపూడి, నందివాడ, గడ్లవల్లేరు, పామర్రు

## మూలాలు


## వెలుపలి లంకెలు
[1] ఈనాడు,కృష్ణా,డిసెంబరు-23,2013;16వ పేజీ.
ఊర్మిళ (అయోమయ నివృత్తి)

**ఊర్మిళ** పేరుతో కొన్ని వ్యాసాలు వున్నాయి:

* ఊర్మిళ (రామాయణం), రామాయణంలో లక్ష్మణుని భార్య.
* ఊర్మిళ (నటి), భారతదేశపు నటి.
* ఊర్మిళ (సినిమా)
* ఊర్మిళ పవార్, మరాఠీ రచయిత్రి
ఉమ్రాహ్

**ఉమ్రాహ్** లేదా **ఉమ్రా** (అరబ్బీ: **عمرة** ) సంవత్సరకాలంలో ముస్లింలు ఎపుడైననూ మక్కా తీర్థయాత్రచేస్తే దానిని *ఉమ్రా* అంటారు. అరబ్బీ భాషలో ఉమ్రా అనగా *పవిత్ర స్థల సందర్శన*. షరియా ప్రకారం ఉమ్రా అనగా ఇహ్రాం ధరించి కాబా చుట్టూ తవాఫ్ చేయడం, అల్-సఫా, మర్వాహ్ మధ్య సయీ చేయడం. వేరేవిధంగా చెప్పాలంటే ఇది ఒక *చిన్న తీర్థయాత్ర*, హజ్ అనునది *పెద్ద తీర్థయాత్ర*. ఇస్లామీయ సిధ్ధాంతాల ప్రకారం 'ఉమ్రా' అత్యవసరం కానప్పటికీ, పుణ్యకార్యమే.
## ఉమ్రా సాంప్రదాయాలు

ఈ తీర్థయాత్ర (ఉమ్రా) చేయువానికి "ముతమిర్" అంటారు. హజ్ యాత్ర చేయువానికి "హాజీ" అంటారు. ఉమ్రా సాంప్రదాయం ఇబ్రాహీం ప్రవక్త, అతని భార్య 'హాజిరా' వారిది. ఈ సాంప్రదాయంవల్ల ముస్లిం సముదాయాలలో ప్రేమాభిమానాలు కలుగుతాయని నమ్మకం.
సాంప్రదాయక నమ్మకాలు:

* కాబా చుట్టూ ఏడు సార్లు తవాఫ్ (ప్రదక్షిణలు ) గడియారపు ముల్లు వ్యతిరేక దిశలో చేయాలి. మూడు ప్రదక్షిణలు త్వరత్వరగానూ, మిగతా నాలుగు ప్రదక్షిణలు నెమ్మదిగానూ చేయాలి.
* అల్-సఫా, మర్వాహ్ ల మధ్య "సయీ" అనగా సఫా మర్వా పర్వతాల మధ్య ఏడు సార్లు త్వరితగతిన రాకపోకలు చేయాలి. ఇబ్రాహీం ప్రవక్త పత్నియైన 'హాజిరా' సాంప్రదాయంగా దీన్ని ఆచరిస్తారు. 'హాజిరా' పై అల్లాహ్ జమ్ జమ్ బావిని ప్రకటించాడు.
* హల్ఖ్ లేదా 'తఖ్సీర్' చేయాలి, అర్థం తలనీలాలు విసర్జించాలి. హల్ఖ్ అనగా పూర్తిగా తలనీలాల విసర్జన (తల గుండు చేసుకోవడం), తఖ్సీర్ అనగా తలనీలాలు చిన్నవ చేసుకోవడం.

ఈ సంప్రదాయాలతో ఉమ్రాహ్ తీర్థయాత్ర ముగుస్తుంది. ఉమ్రాను సుమారు ఒక గంటలో పూర్తిచేసుకోవాలి.
ముఖ్యమైన పర్వాలైన హజ్, రంజాన్ లలో ఉమ్రా చేయువారు ఎక్కువగా వస్తుంటారు.

## ఉమ్రా రకాలు

ఉమ్రా రెండు రకాలు, అవి
* **అల్-ఉమ్రతుల్-ముఫ్రదా** అనగా కేవలం ఉమ్రా మాత్రమే చేయుట.
* **ఉమ్రతుల్ తమ్మతు** అనగా ఉమ్రా, హజ్ రెండూ కలిపి చేయుట. (ఉమ్రా మొదట చేసి తరువాత హజ్ చేస్తారు)

## ఇవీ చూడండి

* హజ్
* తవాఫ్

## నోట్స్

## మూలాలు

* *The Hajj According to the Five Schools of Islamic Fiqh (Part 1)*, by 'Allamah Muhammad Jawad Mughniyyah (translated from Arabic by Ali Quri Qara'i), al-Tawhid, Vol. II, No.4,

## బయటి లింకులు
* Simple 'Umrah Guide - Shaikh Nasiruddin Albaani - AbdurRahman.org - 3p.doc
* The Hajj According to the Five Schools
* Umrah Guides from HajjUmrah.com
* Hajj Leaflet

వర్గం:ముస్లింల సాంప్రదాయాలు
వర్గం:హజ్
వర్గం:ఇబ్రాహీం
నూహ్ ప్రవక్త

**[[నూహ్]]** ఇస్లామీయ ప్రవక్త. ఖురాన్లో ఇతని పేరు (అరబ్బీ**نوح **) **నూహ్** . ఖురాన్లో పలుచోట్ల *నూహ్* గురించి వర్ణింపబడింది. ఖురాన్ ప్రకారం అల్లాహ్ ఆదేశానుసారం *నూహ్* ఏకేశ్వర ప్రతిపాదన చేశాడు. కాని ప్రకృతినిర్వచనాలను పట్టించుకోని అంధవిశ్వాసులు, బహుదైవారాధనాబధ్ధులై నూహ్ చేసిన శాపానికి గురై, అల్లాహ్ కోపానికి నీటిముంపుకు గురై వినాశాన్ని తెచ్చుకొన్నారు. నూహ్ ఎన్నోసంవత్సరాలు కష్టించి ప్రజలకు నచ్చజెప్పిననూ కేవలం 83 అనుయాయులు మాత్రమే వెన్నంటొచ్చారు.

ఖురాన్ లో నూహ్ గురించి కొన్ని ఆయత్ లు (సూక్తులు) :

తరువాత అల్లాహ్ నూహ్ ను ఆజ్ఞాపించాడు "నావ"ను నిర్మించమని:

ఖురాన్ లో విశదీకరించినట్లు బైబిలు లో విశదీకరింపబడలేదు: నూహ్ ఇంకొక కుమారుడు నౌకలో ప్రయాణించడానికి నిరాకరించాడు.

## ఇవీ చూడండి

* ఇస్లామీయ ప్రవక్తలు

## మూలాలు

వర్గం:ఇస్లామీయ ప్రవక్తలు
ఇస్మాయీల్

****ఇస్మాయీల్** ** ఇబ్రాహీం, 'హాజిరా ల కుమారుడు. భారతంలో కర్ణుడు లాంటి ప్రవక్త.ఇబ్రాహీం గారు దేవుని అనుమతితోనే ఇష్మాయిల్ హాజరా లను ఎడారిలో వదిలేస్తాడు. అల్లాహ్ ఇతని దప్పిక తీర్చటం కోసం హాజరా (హాగరు) ప్రార్థన విని నీళ్ళ ఊటను పుట్టిస్తాడు. అదే జమ్ జమ్ బావిగా స్థిరపడింది. ఇస్మాయిల్ను యుక్తవయసులో ఇబ్రాహీం దేవునికి బలి ఇవ్వాలని ప్రయత్నిస్తాడు. అయితే దేవుడు ఇస్మాయిల్ కు బదులుగా ఒక గొర్రెను బలి ఇమ్మని చెబుతాడు. ఇతని సంతానం నుండే మహమ్మదు ప్రవక్త జన్మించారు. యూదులు క్రైస్తవులు బలి ఇవ్వటానికి తీసుకెళ్ళింది ఇస్ హాక్ (ఇస్సాకు) ను అంటారు. ఈ ఖుర్బానీ సంప్రదాయాన్ని స్మరిస్తూ ముస్లింలు ఈదుల్-అజ్ హా (బక్రీదు ) పండుగ జరుపుకుంటారు.

## ఇవీ చూడండి
* ఇస్లామీయ ప్రవక్తలు

వర్గం:ఇస్లామీయ ప్రవక్తలు
వర్గం:ఇబ్రాహీం
రంభ

**రంభ,**  హిందూ పురాణాల ప్రకారం ఇంద్రుని సభలోని 32 మంది అప్సరసలలో ఒకరు.ఈమె సౌందర్యవతి. అందాలకు రాణి లాంటిది.దేవలోకంలోని ఇంద్రుని సభలో ఉన్న అప్సరసలలో నాట్యం, సంగీతం కళలలో ఆమె సాధించిన విజయాలలో ఆమె ఘనత చెప్పలేని ఘనత వహించింది.ఆమె గంధర్వుడు తుంబురు భార్య అని పురాణాల ద్వారా తెలుస్తుంది.రంభ క్షీరసాగర మథనం నుండి ఉద్బవించిన ఒక దేవదూత. అనగా సముద్రుడు తనయ.రంభ సహచరులు ఊర్వసి,మేనక.రంభ సోదరి లక్ష్మి, సోదరుడు జలంధరుడు.

## చరిత్ర
పురాణాలు, వేదాల ప్రకారం రంభ, ఊర్వశి, మేనక, తిలోత్తమ, ఘృతాచి అనేక మంది అప్సరలు గురించి ప్రస్తావించబడ్డాయి. వీటి గురించి చాలా భిన్నమైన కథలు కూడా ఉన్నాయి. ఈ అప్సరసలలో రంభ ప్రముఖమైందిగా చెప్పుకోవచ్చు.కానీ ఆమెను విశ్వమిత్ర ఒక సందర్బంలో శపించాడు.పురాణాలలో రంభ సముద్రం నుండి జన్మించిదని తెలుస్తుంది. ఆ తర్వాత ఇంద్రుడు రంభను చూసి, తన రాజ్యసభలో రంభకు చోటు ఇచ్చాడని పురాణాలలో చెప్పబడింది.రంభ ఇంద్రదేవుడు ఇంట్లో ఎప్పుడూ ఉండేది.రంభ చాలా అందంగా ఉండేదని చెప్పబడింది. కానీ ఇంద్రుడు ఒకసారి  విశ్వమిత్రుడు బ్రహ్మరుషిగా మారటానికి చేసే తపస్సును భంగపరచడానికి రంభను ప్రయోగించాడు.రంభ విశ్వామిత్రుని తపస్సును భంగపరచటానికి ప్రయత్నించినప్పుడు, విశ్వామిత్రుడు కోపంతో రంభను ఒక బ్రాహ్మణుడు ఆమెను శాపం నుండి విముక్తి కలిగించేంతవరకు 1000 సంవత్సరాలు రాయిగా మారతావని శపిస్తాడు.ఆరకంగా రంభ శిలగా మారుతుంది.

ఈ శాపం నుండి బయటపడటానికి రంభ శివ-పార్వతిని ఆరాధించింది. చాలా సంవత్సరాల తరువాత ఈ శాపం నుండి రంభకు శివ-పార్వతిల ద్వారా శాప  విముక్తి పొందినట్లుగా కథనం.వాల్మీకి రామాయణం ప్రకారం విశ్వామిత్రుని శాపం నుండి రంభను ఒక బ్రాహ్మణుడు ద్వారా విముక్తి పొందినట్లు మరొక కథనం ద్వారా తెలుస్తుంది.రావణ సంహితలో రంభ గురించి ప్రస్తావించబడింది. "ఒకసారి రావణుడు రంభతో శక్తిని ఉపయోగించాలని అనుకున్నాడు.దానితో రంభ కోపంతో రావణుడిని శపించినట్లు పురాణ కథనం.అర్జునుడు స్వర్గానికి వెళ్లినప్పుడు అర్జునుడిని రంభ నాట్యంతో స్వాగతించింది.

## భారతీయ శిల్పకళలో అప్సరసలు
భారతదేశంలో హిందూ మతం, బౌద్ధమతం ద్వారా ప్రభావితమైన దక్షిణ, ఆగ్నేయాసియాలోని ప్రాంతాలలో శిల్పకళ, చిత్రలేఖనంలో అప్సరసల ఊహా ప్రతిమల శిల్పాలు అందంగా చిత్రీకరించబడ్డాయి. భారతదేశంలోని అజంతా, శ్రీలంకలోని సిగిరియా వద్ద 5 వ - 6 వ శతాబ్దపు కుడ్యచిత్రాలు, కంబోడియాలోని ఆంగ్‌కార్ వాట్ దేవాలయంను అలంకరించే శిల్పాలు దీనికి ముఖ్యమైన ఉదాహరణలు.

## మూలాలు

## వెలుపలి లంకెలు

వర్గం:పురాణ పాత్రలు
వర్గం:అప్సరసలు
వర్గం:అప్సర
తిలోత్తమ

**తిలోత్తమ** ఇంద్రుని సభలోని అప్సరసలలో ఒకరు. *తిల* అనగా నువ్వుల విత్తనం, *ఉత్తమ* అనగా మంచి లేదా అంతకంటే ఎక్కువ అని అర్థం. బ్రహ్మ కోరిక మేరకు దైవ వాస్తుశిల్పి విశ్వకర్మ ప్రతిదానిలోనూ ఉత్తమమైనది తీసుకొని తిలోత్తమను సృష్టించినట్లుగా హిందూ ఇతిహాసం మహాభారతంలో వర్ణించబడింది. అసురులు (రాక్షసులు) అయిన సుందోపసుందులు మధ్య యుద్ధానికి కారణమయింది. ఇంద్రుడు వంటి దేవతలు కూడా తిలోత్తమ పట్ల ఆకర్షితులయ్యారు.

## జననం
మహాభారతం యొక్క ఆది పర్వంలో దైవర్షి నారదుడు, పాండవులకు అప్సరస తిలోత్తమ కారణంగా సుంద ఉపసుంద అనే రాక్షస సోదరులు మరణించిన కథను చెబుతాడు. పాండవుల మధ్య గొడవలకు ద్రౌపది కూడా ఒక కారణం కావచ్చని హెచ్చరించాడు. సుంద, ఉపసుంద ఇద్దరూ హిరణ్యకశిపుని వంశ రాక్షసుడు నికుంభ కుమారులు. రాజ్యం, మంచం, ఆహారం, ఇల్లు, సింహాసనం మొదలైనవి అన్ని వారు ప్రతిదీ పంచుకుంటూ విడదీయరాని బంధంగా కలిసివున్నారు. ప్రపంచాన్ని తమ ఆధీనంలోకి తీసుకోవాలన్న కోరికతో ఆ సోదరులు వింధ్య పర్వతాలపై తపస్సు చేసి, బ్రహ్మను ప్రసన్నం చేసుకున్నారు. 'తాము ఏ రూపం కోరుకుంటే ఆ రూపంలోకి మారిపోవడం, ఏ మాయ చేయాలన్నా ఆ మాయను చేయగలగడం, అన్యుల చేతుల్లో చావకుండా ఉండడం' వంటి వరాలు కోరారు. బ్రహ్మ వాటిని ప్రసాదించాడు.

బ్రహ్మవరాలు పొందిన సుందోపసుందులు స్వర్గంపై దాడి చేసి దేవతలను తరిమికొట్టడంతోపాటు మునులను, మనుషులను వేధిస్తూ విశ్వాన్ని వినాశనం చేయడం ప్రారంభించారు. దేవతలు, మునులు బ్రహ్రను ఆశ్రయించగా, బ్రహ్మ విశ్వకర్మను ఒక అందమైన స్త్రీని సృష్టించమని ఆదేశించాడు. మూడు లోకాలలో ఉన్న అందమైన రూపాల నుంచి నువ్వు గింజలంతటి పరిమాణాలతో తిలోత్తమ అనే అప్సరసను సృష్టించాడు.

సందోపసుందులు వింధ్యా పర్వతాలలో ఒక నది ఒడ్డున మధువు సేవిస్తుండగా పువ్వులు తెంపుతున్న తిలోత్తమ కనిపించింది. ఆమె అందానికి  మంత్రముగ్ధులైన ఆ సోదరులు వెళ్ళి తిలోత్తమ కుడి, ఎడమ చేతులను పట్టుకున్నారు. సందోపసుందులు తనకోసం పోటీపడి ఎవరు గెలిస్తే తాను వారి సొంతమని తిలోత్తమ చెప్పగా, సందోపసుందులు పోటిపడి ఒకరినొకరు పొడుచుకొని చనిపోయారు. అదిచూసి దేవతలు ఆమెను అభినందించారు. బ్రహ్మ ఆమెకు విశ్వంలో స్వేచ్ఛగా తిరిగేలా వరం ఇచ్చాడు. ఆమెకున్న మెరుపు కారణంగా ఎవరూ ఆమెను ఎక్కువసేపు చూడలేరని బ్రహ్మ ఆదేశించాడు.

## ఇతర జన్మలు
తిలోత్తమ తన మునుపటి జన్మలో కుబ్జా అనే అందవిహీనమైన వితంతువు అని పద్మ పురాణం వివరిస్తుంది. కుబ్జా ఎనిమిదేళ్లుగా పూజలు చేసిగా మరుసటి జన్మతో తిలోత్తమగా జన్మించి, స్వర్గానికి అప్సరస అయింది. బ్రహ్మ వైవర్త పురాణంలో తిలోత్తమ చంద్రుని దగ్గరకు వెళ్తున్నప్పుడు బలి చక్రవర్తి మనవడు సాహసికుడు ఆపినపుడు, వారి ప్రేమవల్ల కలిగిన అల్లరితో తపోభంగమైన దుర్వాసుడు, సాహసికుడిని గాడిదగా మార్చి తిలోత్తమకు శాపం ఇచ్చాడు. ఆ శాపం వల్ల బాణాసురుడి కూతురుగా ఉష (రాక్షసి)గా పుట్టిన తిలోత్తమ శ్రీకృష్ణుని మనవడు అనిరుద్దుడిని వివాహం చేసుకొని శాప విముక్తి పొందింది.

## మూలాలు

## వెలుపలి లంకెలు

వర్గం:పురాణ పాత్రలు
వర్గం:అప్సరసలు
వర్గం:అప్సర
మహర్షుల చరిత్రలు (ఏడవ సంపుటము)

**మహర్షుల చరిత్రలు** తిరుమల తిరుపతి దేవస్థానములు ప్రచురించిన విశిష్టమైన ప్రామాణిక గ్రంథములు.

పవిత్ర భారతదేశంలో ఎందరో మహర్షులు అవతరించి బ్రాహ్మణిష్ఠా గరిష్ఠులై లోకోపకారకములైన ఎన్నెన్నో ఘనకార్యాలు నిర్వర్తించారు. ప్రపంచ ప్రజలు వీరి ఋణాన్ని ఎన్నటికీ తీర్చుకోలేదు. యుగయుగాల భారతీయ సంస్కృతినీ, విజ్ఞానమును విశ్వానికి చాటిన ధర్మస్వరూపులు వారు. తపస్స్వాధ్యాయ నిరతులై, నిగ్రహానుగ్రహ సమర్థులై, త్రికాలజ్ఞులైన మన మహర్షులు గురించిన విషయములెన్నో మన పురాణేతిహాసాలలో కనిపిస్తాయి. వారు స్వయంగా ధర్మములు ఆచరించి లోకానికి ఆదర్శప్రాయులైనారు. అనేక ధర్మశాస్త్రాలు రచించి ప్రపంచానికి ఉపకరించారు.

మహర్షుల చరిత్రలు 1989 వరకు ఏడు సంపుటములు వెలువడ్డాయి. ఇందు ఏడవ సంపుటమును 1989లో విద్వాన్ బులుసు వేంకటేశ్వర్లు రచించింది. వీరు అనేకములైన ఇతిహాస పురాణాలను చక్కగా అవలోకనము చేసి సర్వజనావబోధకమైన సరళ సుందర శైలిలో రచించిరి.
thumb
సనాతన ధర్మ ప్రచారమునకై తిరుమల తిరుపతి దేవస్థానములు వారు వెలువరచుచున్న ధార్మిక గ్రంథ పరంపరలో ఈ మహర్షుల చరిత్రలు విశిష్టమైనవి.

## మహర్షులు
*ఉపమన్యు మహర్షి
*ఋభు మహర్షి
*కాత్యాయన మహర్షి
*గృత్సమద మహర్షి
*తండి మహర్షి
*మృకండు మహర్షి
*వాత్స్యాయన మహర్షి
*విపుల మహర్షి
*సాందీపని మహర్షి
*సారస్వత మహర్షి
*ఆస్తీక మహర్షి
*ఉతథ్య మహర్షి
*ఋచీక మహర్షి
*కామందక మహర్షి
*కౌశిక మహర్షి
*దక్ష మహర్షి
*దీర్ఘతమో మహర్షి
*రురు మహర్షి
*శతానంద మహర్షి
*సౌభరి మహర్షి

## మూలము
*మహర్షుల చరిత్రలు (ఏడవ సంపుటము): విద్వాన్ బులుసు వేంకటేశ్వర్లు, తిరుమల తిరుపతి దేవస్థానములు, తిరుపతి, 1989.
* మహర్షుల చరిత్రలు ఏడు భాగాలు తెలుగుపరిశోధనలో

వర్గం:తెలుగు పుస్తకాలు
వర్గం:1989 పుస్తకాలు
మేనక

**మేనక** ఇంద్రుని సభలోని అప్సరసలలో ఒకరు. విశ్వామిత్రుడు, మేనకకు జన్మించిన కుమార్తయే శకుంతల. 

## పురాణాల ప్రకారం చరిత్ర
మేనక దేవతలు, దానవులు నిర్వహించిన క్షీరసాగర మథనం లో జన్మించింది. ఆమె శీఘ్ర మేధస్సు, సహజ ప్రతిభ కలిగిన ప్రపంచంలోనే అత్యంత అందమైన అప్సరసలలో ఒకతె. కానీ ఆమె కుటుంబాన్ని కోరుకుంది. ప్రాచీన భారతదేశంలో అత్యంత గౌరవనీయమైన ఋషులలో ఒకరైన విశ్వామిత్రుడు, దేవతలను భయపెట్టాడు.మరొక స్వర్గాన్ని సృష్టించడానికి కూడా ప్రయత్నించాడు.  ఇంద్రుడు, తన శక్తులను చూసి భయపడి, మేనకను స్వర్గం నుండి భూమికి పంపించి అతనిని ఆకర్షించడానికి,  అతని తపస్సును విచ్ఛిన్నం చేయించాలని భావిస్తాడు. 

విశ్వామిత్రుని ఇంత తీవ్రమైన తపస్సును భగ్నం చేయటానికి ఇంద్రుడు కంకణం కట్టుకుని, ఇంద్రలోక నర్తకీమణులలో (రంభ, ఊర్వశి, మేనకలు) ఒకరైన మేనకను పంపిస్తాడు. పుష్కర సరస్సులో స్నానం చేస్తున్న మేనకను చూసి మోహించిన విశ్వామిత్రుడు, తన తపస్సు లక్ష్యాన్ని మరచి, మేనకపై ప్రేమ పెంచుకుని, ఆమెతో సంసారం చేస్తాడు. వారిద్దరి దాంపత్యబంధం కారణంగా వారికి ఒక ఆడపిల్ల జన్మిస్తుంది. తను వచ్చిన పని దిగ్విజయంగా పూర్తయిందన్న భావనతో, తను కన్న ఆడపిల్లను విశ్వామిత్రుడికి అప్పగించి, మేనక తిరిగి ఇంద్రలోకానికి పయనమవుతుంది. దానితో విశ్వామిత్రుడికి నిజం తెలుస్తుంది. తను ఆశించిన బ్రహ్మర్షి స్థానం పొందాలంటే, తనవల్ల మేనకకు కలిగిన ఈ ఆడపిల్ల తనకు అవరోధం కారాదని భావిస్తూ, ఆమెను అక్కడి శకుంతల పక్షులకు అప్పగించి, తాను తిరిగి, తపస్సుకు వెళ్లిపోతాడు విశ్వామిత్రుడు.

## మూలాలు

## వెలుపలి లంకెలు

వర్గం:పురాణ పాత్రలు
వర్గం:అప్సరసలు
వర్గం:అప్సర
శతానంద మహర్షి

**శతానంద మహర్షి** గౌతమ మహర్షి, అహల్యకి జన్మించిన నలుగురు పుత్రులలో జేష్టుడు.
## జననము
గౌతమ మహర్షి కొన్ని వేల సంవత్సరాలు దాంపత్య బ్రహ్మచర్యమును గడిపిన పిమ్మట అహల్యను ఆదరించి వలసిన కోరిక కోరుమనెను. ఆమె స్త్రీసహజమగు మాతృత్వాన్ని కాంక్షించింది. గౌతముడానందించి యోగబలమున నవయువకుడై అహల్యాకాంత నిండు యౌవనమునకు పండువెన్నెలయై సర్వలోకములందలి మనోహర కేళీవనముల నూరుచోట్ల నూరువిధములగు రత్యానందము నామెను అనుభవింపజేసి ఆమె కోరికను తీర్చెను. ఫలితముగా ఆమె గర్భము ధరించి నవమాసములు మోసి పుత్రరత్నమును పొందెను. అహల్యాగౌతముల శాతవిధానందఫల మగుటచేత అతనికి గౌతముడు "శతానందుడు" అని సార్థక నామకరణము చేసెను.

## జీవిత విశేషాలు
శతానందుడు తండ్రి గౌతముని వద్దనే సమస్త వేదశాస్త్రాది విద్యలు అభ్యసించి బ్రహ్మచర్యాశ్రమము పాటించుచు మహా తపశ్శాలి అయ్యెను. ఈతని బుద్ధివైభవము, జ్ఞానసంపద, శీలగౌరవము, తపోనిరతి విని జనక మహారాజు తన ఆస్థాన పురోహితునిగా వుండుమని అర్ధించెను. గౌతమ మహర్షి ఆనందించి, గుణశీలవతి అయిన కన్యామణితో వివాహమొనరించి భార్యాసహితునిగా శతానందుని జనక చక్రవర్తికి కులగురువుగా మిథిలా నగరమునకు పంపెను.

తరువాతి కాలంలో గౌతముడు అహల్యను శపించుట, శ్రీరాముని జననము, వనవాసము, యాగ రక్షణ కొరకు విశ్వామిత్రుని వెంట జనుట, శతానందుని తల్లిని శాపవిమోచనము జరిగి శ్రీరాముడు మిధిలకు వచ్చినప్పుడు, జనక మహారాజుతో శతానందుడు వారికి స్వాగతము పలికెను. శ్రీరాముడు శివధనుర్భంగము గావించి సీతను వివాహమాడునపుడు దశరథుని వైపు వశిష్ఠుడు, జనకుని వైపు శతానందుడు గోత్రప్రవరాదులు చెప్పి సీతారామ కల్యాణమును జరిపించిరి.

అతనికి సత్యధృతి అను కుమారుడు కలిగెను. అతడు పుట్టగానే చేత బాణము వుండిన కారణమున ఆతనికి 'శరద్వంతుడు' అని పేరు వచ్చెను. అప్పటినుండే శరము విడువక అతని మనస్సు వేదశాస్త్రాది విద్యలందు కంటే ధనుర్వేదమందే లగ్నము కాజొచ్చెను. సత్యధృతి మహాతప మొనరించి ధనుర్వేదమును, వివిధాస్త్రములను సాధించెను. ఇతని తపోభంగమును చెరప, ఇంద్రుడు జాలవతి అను దేవకన్యను పంపెను. మహా సౌందర్యవతి అయిన ఆమెను చూచినదే సత్యధృతి చేతిలోని విల్లమ్ములు జారి క్రిందపడెను. అది గ్రహించి తన కామోద్రేకమును నిగ్రహించుకొనెను. కాని, అతనికి తెలియకుండకుండా రేతః పతనమై అది రెల్లుగడ్డిలో పడెను. అది రెండు భాగములై అందుండి ఒక బాలుడు, ఒక బాలిక జన్మించిరి. కొంతకాలమునకు శంతన మహారాజు వేటాడుచు అక్కడికి వచ్చి వారిని చూచి తన బిడ్డలుగా పెంచుకొనెను. వారికి జాతక కర్మాది సంస్కారములు గావించి తనచే కృపతో పెంచబడిరి కావున వారికి కృపుడు, కృపి అని నామకరణము చేయించెను. ఈ సంగతి గ్రహించిన సత్యధృతి శంతనునితో తన సంగతి చెప్పి కృపునకు చతుర్విధ ధనుర్వేదములును నానా విధ శాస్త్రములను నేర్పెను. అతడే విలువిద్యయందు పరమాచార్యుడై భీష్ముని ప్రార్థనమున కౌరవ పాండవులకు గురువు అయ్యెను.

## మూలాలు
*మహర్షుల చరిత్రలు (ఏడవ సంపుటము), విద్వాన్ బులుసు వేంకటేశ్వర్లు, తిరుమల తిరుపతి దేవస్థానములు, తిరుపతి, 1989.

వర్గం:పురాణ పాత్రలు
వర్గం:హిందూ ఋషులు
సుమన్ శెట్టి

**సుమన్ శెట్టి** తెలుగు హాస్య నటుడు. ఇతడు తెలుగు, తమిళ భాషలలో కలిపి సుమారు 70కిపైగా చిత్రాలలో నటించాడు.

సుమన్ శెట్టి స్వస్థలం విశాఖపట్నం. సినీ రచయిత సత్యానంద్ అతనిలోని నటుడిని గుర్తించి సినిమాలలో ప్రయత్నించమన్నాడు. దర్శకుడు తేజ ఇతన్ని జయం చిత్రం ద్వారా సినీరంగానికి పరిచయం చేసారు. అతని ప్రత్యేకమైన సంభాషణలు, భావప్రకటన అతనికి సినిమాలలో అవకాశాలు తెచ్చిపెట్టింది. ప్రస్తుతం తన కుటుంబంతో కలిసి విశాఖపట్నంలో నివాసముంటున్నాడు. 

## సుమన్ షెట్టి నటించిన చిత్రాలు
### తెలుగు

* ఘంటసాల ది గ్రేట్ (2025)
* ఒక్కసారి ప్రేమించాక (2023)
* నాతో నేను (2023)
**[[జెట్టి (సినిమా)|జెట్టి]]* (2022)
* మాటరాని మౌనమిది (2022)
* లై లవర్స్ (2022)
* మేరా భారత్ మహాన్ (2019)
* భాగ్యనగరవీధుల్లో గమ్మత్తు (2019)
*నేను నా నాగార్జున (2019)
* నిన్నే కోరుకుంటా (2016)
* చెంబు చిన సత్యం (2015)
* ఆడు మగాడ్రా బుజ్జీ (2013)
* జలక్ (2011)
* ఆకాశమే హద్దు (2011)
* తిమ్మరాజు (2010)
* బొమ్మన బ్రదర్స్ చందన సిస్టర్స్
* 7జి బృందావన్ కాలనీ (తమిళ డబ్బింగ్ చిత్రము)
* జయం (సినిమా)
* ఉల్లాసంగా ఉత్సాహంగా
* హ్యాపీ
* నీకు నాకు డాష్ డాష్ (2012)
* సంక్రాంతి
* రణం
* మల్లెపువ్వు (2008 సినిమా)
* సంబరం
* కోకిల (2006)
* ధీరుడు (2006)
* మీ ఇంటికొస్తే ఏం ఇస్తారు మా ఇంటికొస్తే ఏం తెస్తారు (2004)
* విజయం (2003)
* యజ్ఞం
* ఆడవారి మాటలకు అర్థాలే వేరులే
* బెండు అప్పారావ్ ఆర్. ఎం. పి
* దోషి

### తమిళము

## బయటి లింకులు
* 
* సుమన్ శెట్టి నటించిన చిత్రాల పాక్షిక జాబితా
* సుమన్ షెట్టి ఛాయచిత్ర మాలిక

వర్గం:1981 జననాలు
వర్గం:తెలుగు సినిమా హాస్యనటులు
వర్గం:తెలుగు సినిమా నటులు
వర్గం:నంది ఉత్తమ హాస్యనటులు
వర్గం:జీవిస్తున్న ప్రజలు
వర్గం:విశాఖపట్నం జిల్లా సినిమా నటులు
కట్టమంచి

**కట్టమంచి**, భారతదేశం, ఆంధ్రప్రదేశ్ రాష్టం, చిత్తూరు జిల్లా, చిత్తూరు పట్టణ మండలం మండలంలోని గ్రామం. ఇది చిత్తూరు నగరపాలకసంస్థలో విలీనమైవ శివారు గ్రామం    ఈ గ్రామం నీవా నది ఒడ్డున ఉంది. ఇది చిత్తూరు నుండి తిరుపతి, కడప, కర్నూలు నగరాలను కలిపే జాతీయ రహదారిపై ఉంది. కట్టమంచిలో మాట్లాడే భాష తెలుగు. ఇది ఒక పుణ్యక్షేత్రం.

## గ్రామ ప్రముఖులు

కట్టమంచి రామలింగారెడ్డి, సి.ఆర్.రెడ్డిగా ప్రసిద్ధుడైన కట్టమంచి రామలింగారెడ్డి ( 1880 డిసెంబరు 10 - 1951 ఫిబ్రవరి 24) ప్రతిభావంతుడైన సాహితీవేత్త, విద్యావేత్త, పండితుడు, వక్త, రచయిత, హేతువాది. ఆదర్శవాది, రాజనీతిజ్ఞుడు.1921 తరువాత రాజకీయాల్లో పాల్గొన్నాడు. 1922 లో ఒక స్థానానికి జరిగిన ఉపఎన్నికలో గెలిచి శాసనసభలో ప్రవేశించాడు. ఆ తర్వాత 2వ సారి చిత్తూరునుండి అత్యధిక మెజారిటీతో గెలుపొందాడు. 1921-25 మధ్య కాలంలో మద్రాసు కౌన్సిల్‌ సభ్యుడిగా ఉన్నాడు. జస్టిస్‌ పార్టీలో కీలక పాత్ర పోషించిన అతను తర్వాత యునైటెడ్‌ నేషనలిస్టు పార్టీలో చేరి డిప్యూటీ లీడర్‌గా వ్యవహరించాడు. 1935 లో కాంగ్రెస్‌ తరఫున మద్రాసు కౌన్సిల్‌కు ఎన్నికయ్యాడు. 1936 లో కొంతకాలంపాటు చిత్తూరు జిల్లా బోర్డు ఛైర్మన్‌గా పనిచేశాడు. శాసన సభలో సి.ఆర్.రెడ్డి ప్రసంగాలు చాలా గొప్పగా ఉండేవి.

## చూడవలసిన ప్రదేశాలు
* కులందేశ్వర దేవాలయం - ఇది శివునికి అంకితం చేసిన ప్రసిద్ధి చెందిన ఆలయం. 
* శ్రీ సాయిబాబా మందిరం: సర్వమతాలకు ప్రతీకగా, వర్ణరంజిత కట్టడాలతో, "సబ్ కా మాలిక్ ఏక్ హై" అనే ప్రవచనానికి దీటుగా, ఈ మందిరం విరాజిల్లుతోంది. ఈ ఆలయ నిర్వాహకులైన శ్రీ సి.కె.బాబు దంపతుల ఆధ్వర్యంలో, నిర్మితమై, దినదిన ప్రవర్ధమానంగా వెలుగొందుతోందీ ఆలయం.

## మూలాలు

## వెలుపలి లంకెలు

వర్గం:చిత్తూరు మండలం లోని రెవెన్యూయేతర గ్రామాలు
వర్గం:చిత్తూరు జిల్లా
సురీందర్ అమర్‌నాథ్

1948, డిసెంబర్ 30న ఉత్తర ప్రదేశ్‌లోని కాన్పూర్‌లో జన్మించిన **సురీందర్ అమర్‌నాథ్** భారత మాజీ క్రికెట్ క్రీడాకారుడు. ఎడమచేతి బ్యాట్స్‌మెన్ అయిన ఇతడు భారత్ తరఫున 10 టెస్టులు, 3 వన్డేలలోజట్టుకు ప్రాతినిధ్యం వహించాడు. 1976 జనవరిలో తన తొలి టెస్టులోనే న్యూజీలాండ్ పై శతకం సాధించాడు.
## టెస్ట్ క్రికెట్ గణాంకాలు
సురీందర్ అమర్‌నాథ్ 10 టెస్టులలో 30.55 సగటుతో 550 పరుగులు సాధించాడు. అందులో ఒక సెంచరీ, 3 అర్థసెంచరీలు ఉన్నాయి. అతని అత్యధిక స్కోరు 124 పరుగులు.
## వన్డే క్రికెట్ గణాంకాలు
సురీందర్ 3 వన్డేలు ఆడి 33.33 సగటుతో 100 పరుగులు చేశాడు. వన్డేలో అతడి అత్యధిక స్కోరు 62 పరుగులు.
## కుటుంబం
సురీందర్ తండ్రి లాలా అమర్‌నాథ్, సోదరుడు మోహిందర్ అమర్‌నాథ్లు కూడా భారత్ తరఫున క్రికెట్ ఆడినారు.

వర్గం:1948 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:జీవిస్తున్న ప్రజలు
అర్షద్ అయూబ్

1958లో ఆంధ్ర ప్రదేశ్ లోని హైదరాబాదులో జన్మించిన **అర్షద్ అయూబ్** (Arshad Ayub) భారత మాజీ క్రికెట్ క్రీడాకారుడు. అయూబ్ 1987 నుంచి 1990 వరకు 13 టెస్టులలో, 32 వన్డేలలో భారత జట్టుకు ప్రాతినిధ్యం వహించాడు.
## టెస్ట్ క్రికెట్ గణాంకాలు
అర్షద్ అయూబ్ 13 టెస్టులు ఆడి 17.13 సగటుతో 257 పరుగులు సాధించాడు. అందులో ఒక అర్థసెంచరీ ఉంది. టెస్ట్ క్రికెట్‌లో అతడి అత్యధిక స్కోరు 57 పరుగులు. బౌలింగ్‌లో 35.07 సగటుతో 41 వికెట్లు సాధించాడు. ఒకే ఇన్నింగ్సులో 5 వికెట్లను 3 సార్లు సాధించాడు. టెస్టులలోఆతడి అత్యుత్తమ బౌలింగ్ విశ్లేషణ 50 పరుగులకు 5 వికెట్లు. 
## వన్డే క్రికెట్ గణాంకాలు
అయూబ్ 32 వన్డేలు ఆడి 11.59 సగటుతో 116 పరుగులు చేశాడు. వన్డేలలో అతడి అత్యధిక స్కోరు 31 నాటౌట్. వన్డేలలో 39.22 సగటుతో 31 వికెట్లు సాధించాడు. అత్యుత్తమ బౌలింగ్ విశ్లేషణ 21 పరుగులకు 5 వికెట్లు.

వర్గం:1958 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రీడాకారులు
వర్గం:తెలంగాణ క్రికెట్ క్రీడాకారులు
వర్గం:జీవిస్తున్న ప్రజలు
కీర్తి ఆజాద్

**కీర్తి ఆజాద్** అని సంక్షిప్తంగా పిలువబడే **కీర్తివర్థన్ భగవత్ ఝా ఆజాద్** (Kirtivardhan Bhagwat Jha Azad) 1959, జనవరి 2న బీహార్ లోని పూర్ణియలో జన్మించాడు. ఇతడు భారత మాజీ క్రికెట్ క్రీడాకారుడు. 1980 నుంచి 1986 వరకు 7 టెస్టులలో, 25 వన్డేలలో భారత జట్టుకు ప్రాతినిధ్యం వహించాడు. అతని క్రీడాజీవితంలో అతిపెద్ద విజయం 1983లో భారత జట్టు విశ్వవిజేతగా నిలవడం. ఆజాద్ బీహార్ మాజీ ముఖ్యమంత్రి భగవత్ ఝా ఆజాద్ కుమారుడు. 

1984 డిసెంబర్లో పాకిస్తాన్తో ఢిల్లీలో జరిగిన వన్డేలో పాకిస్తాన్ మొదట బ్యాటింగ్ చేసి 50 ఓవర్లలో 197 పరుగులు చేయగా తరువాత ఆడిన భారత్ ఒక వికెట్టు తేడాతో విజయం సాధించింది. కీర్తి ఆజాద్ వేగంగా 71 పరుగులు చేసి నాటౌట్‌గా నిలవడంతోనే భారత్‌కు విజయం లభించింది. ఇదే ఇన్నింగ్సులో పాకిస్తాన్ పేస్ బౌలర్ జాలాలుద్దీన్ వేసిన ఒక ఓవర్‌లో వరుసగా 3 సిక్సర్లు సాధించాడు.

అంతర్జాతీయ క్రికెట్ నుంచి నిష్క్రమించిన తరువాత కీర్తి ఆజాద్ టెలివిజన్లో క్రికెట్ వ్యాఖ్యాతగా కొనసాగిననూ సునీల్ గవాస్కర్, రవిశాస్త్రిల వలె ఎక్కువకాలం నిలదొక్కుకోలేకపోయాడు.ఇటీవలి కాలంలో మ్యాచ్ అనంతరం హిందీ చాట్ షోలో తన స్వంత అభిప్రాయాలతో కార్యక్రమాన్ని నిర్వహిస్తున్నాడు.

## క్రీడా జీవితం
కీర్తి ఆజాద్ తన కెరీర్‌లో 7 టెస్టులలో 12 ఇన్నింగ్స్‌లలో 135 పరుగులు చేసి 10 ఇన్నింగ్స్‌లలో 3 వికెట్లు,  25 వన్డే మ్యాచ్‌లలో 21 ఇన్నింగ్స్‌లలో బ్యాటింగ్ చేసి 14.15 సగటుతో 269 పరుగులు చేశాడు. వన్డేలో అతని అత్యధిక స్కోరు ౩౯ (నాటౌట్) పరుగులు.   1983 ప్రపంచకప్ గెలిచిన భారత జట్టులో ఆజాద్ సభ్యుడిగా ఉన్నారు.
## రాజకీయ జీవితం
ఆయన బీహార్‌లోని దర్భంగా నియోజకవర్గం 2009 నుండి 2019 వరకు ఎంపీగా ప్రాతినిధ్యం వహించాడు. కీర్తి ఆజాద్ పార్టీ వ్యతిరేక కార్యక్రమాలకు పాల్పడుతున్నారంటూ 2015 డిసెంబరులో బీజేపీ  ఆయన్ను పార్టీ నుంచి సస్పెండ్ చేసింది. ఆయన 2019 ఫిబ్రవరి 18న ఢిల్లీలో కాంగ్రెస్ అధ్యక్షుడు రాహుల్ గాంధీ సమక్షంలో కాంగ్రెస్ పార్టీలో చేరాడు.

కీర్తి ఆజాద్ 2021 నవంబర్ 23న ఢిల్లీలో టీఎంసీ పార్టీ అధ్యక్షురాలు, పశ్చిమ బెంగాల్ ముఖ్యమంత్రి మమతా బెనర్జీ సమక్షంలో తృణమూల్ కాంగ్రెస్‌లో చేరాడు. ఆయన 2024లో జరగనున్న పార్లమెంట్ ఎన్నికల్లో బెంగాల్‍లోని బర్ధమాన్-దుర్గాపూర్ లోక్‌సభ నియోజకవర్గం నుండి తృణమూల్ కాంగ్రెస్ పార్టీ తరఫున పోటీ చేయనున్నాడు.

## మూలాలు

వర్గం:1959 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:16వ లోక్‌సభ సభ్యులు
వర్గం:బీహార్ రాజకీయ నాయకులు
వర్గం:18వ లోక్‌సభ సభ్యులు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
విజయ్ భరద్వాజ్

thumb|విజయ్ భరద్వాజ్
1975, ఆగస్ట్ 15 న బెంగుళూరులో జన్మించిన **విజయ్ భరద్వాజ్** (Raghvendrarao Vijay Bharadwaj) భారత మాజీ క్రికెట్ క్రీడాకారుడు. దేశవాళీ పోటీలలో 1000కి పైగా పరుగులు సాధించి 1999-00లో తొలిసారిగా భారత జట్టులో ప్రవేశించాడు. నైరోబీలో జరిగిన ఎల్.జి.కప్‌లో న్యూజీలాండ్ పై తొలిసారిగా వన్డే మ్యాచ్ ఆడినాడు. మొత్తంపై 3 టెస్టులు, 10 వన్డేలలో జట్టుకు ప్రాతినిధ్యం వహించాడు.
## టెస్ట్ క్రికెట్ గణాంకాలు
భరద్వాజ్ 3 టెస్టులు ఆడి 9.33 సగటుతో 28 పరుగులు చేశాడు. టెస్టులలో అతడి అత్యధిక స్కోరు 22 పరుగులు. బౌలింలో 107.00 సగటుతో ఒక వికెట్టును సాధించాడు. అత్యుత్తమ బౌలింగ్ విశ్లేషణ 26 పరుగులకు ఒక వికెట్టు.
## వన్డే గణాంకాలు
విజయ్ భరద్వాజ్ 10 వన్డేలు ఆడి 27.19 సగటుతో 136 పరుగులు సాధించాడు. వన్డేలో అతడి అత్యధిక స్కోరు 41 నాటౌట్. వన్డే బౌలింగ్‌లో 19.18 సగటుతో 16 వికెట్లు పడగొట్టినాడు. అత్యుత్తమ బౌలింగ్ విశ్లేషణ 34 పరుగులకు 3 వికెట్లు.

వర్గం:1975 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:కర్ణాటక క్రీడాకారులు
వర్గం:కర్ణాటక క్రికెట్ క్రీడాకారులు
వర్గం:జీవిస్తున్న ప్రజలు
పెమ్మసాని రామలింగ నాయకుడు

విజయనగర సామ్రాజ్యకాలములో బహు పేరుప్రఖ్యాతులు పొందిన సేనాధిపతులు, సామంతరాజులు పెమ్మసాని నాయకులు. వీరు ఓరుగల్లు పతనము పిమ్మట విజయనగరమునకొచ్చి రెండవ హరిహరరాయల కడ సేనాధిపతులుగా చేరారు. వీరి పూర్వీకులు కమ్మనాటిలోని బెల్లంకొండ కు చెందిన వల్లుట్ల, ముసునూర్ల గోత్రీకులు. కాకతీయ కాలమునండి వీరికి ముసునూరివారికి సంబంధబాంధవ్యములున్నాయి.

గండికోట పాలకునిగా కీర్తిప్రతిష్టలు బడసిన తిమ్మా నాయుని మునిమనుమడు రామలింగ నాయుడు. తిమ్మానాయుని కొడుకు వీరతిమ్మానాయునికి చెన్నప్పయను కుమారుడున్నాడు. చెన్నప్పకు రామలింగ, పెద్దతిమ్మ అను ఇద్దరు కొడుకులున్నారు. వీరిలో రామలింగ నాయుడు మహాయోధునిగా బహుళ పేరుప్రఖ్యాతులు సంపాదించాడు. రామలింగ గండికోటను 1509 నుండి 1530 వరకు పాలించాడు. ఈతనివద్ద మహాయోధులగు 80000 సైనికులున్నారు. విజయనగరములో బస చేయడానికి 1430 కుంటల స్థలముంది. శ్రీక్రిష్ణదేవరాయలకు సామంతునిగా యుద్ధసమయములలో ముఖ్య సేనాధిపతిగా వ్యవహరించుచు గుల్బర్గా, గొల్లకొండ, అహమ్మదునగరు సేనలపై ఒకేమారి విజయము సాధించి ముగ్గురు తురుష్క వజీరులను సంహరించి క్రిష్ణదేవరాయనికి విశ్వాసపాత్రుడయ్యాడు. రాయచూరి యుద్ధములో అవిక్రపరాక్రముడై విజ్రింభించి అహమ్మదు షా గుడారపు త్రాళ్ళు కోసి సుల్తానును పారద్రోలాడు. రామలింగని సాహసములను కవి రాయవచకము అను గ్రంథములో పలువిధాల కొనియాడాడు. రామలింగ అనంతపూరు మండలములో పలు దేవాలయములు కట్టించాడు. పోర్చుగీసు చరిత్రకారుడు న్యూనెజ్ రామలింగనాయుని కామనాయక్ అని ఉదహరించాడు.

రామలింగనాయుని తమ్ముడు పెద్దతిమ్మానాయుడు కూడ మహా యోధుడు. ఈతడు దస్తూరు ఖాను అను సేనాధిపతిని వధించి రాయలవారి అభిమానమునకు పాత్రుడయ్యాడు.

## వనరులు

* రాయవాచకము, విశ్వనాథరాయ స్థానాపతి. 
* క్రిష్ణరాజవిజయము, కుమార ధూర్జటి. 
* కమ్మవారి చరిత్ర, కొత్త భావయ్య, 1939, కొత్త ఎడిషను, 2006, పావులూరి పబ్లిషర్సు, గుంటూరు 
* పెమ్మసానివారి చరిత్రము, యమ్. లక్ష్మీనరసింహ శర్మ 
* Vijayanagara, Burton Stein, Cambridge University Press, 1989, p.&nbsp;88-92, ISBN 0521266939 
* Quartely Journal of Mythic Society, Bangalore, Vol. 30 (2), p.&nbsp;186 
* Carnatic Chronolgy: Hindu and Mahomedan, C. P. Brown, 1863, Bernard Quaritch, London, p.&nbsp;64 
* Krishnadeva Raya, M. Rama Rao, 1971, National Book Trust, New Delhi, p.&nbsp;17 
* A Forgotten empire (Vijayanagar): A Contribution to the History of India by Robert Sewell (https://web.archive.org/web/20051202102715/http://historion.net/r.sewell-vijayanagar-history-india/) 
* Tidings of the king: a translation and ethnohistorical analysis of the Rayavachakamu by Phillip B. Wagoner. University of Hawaii Press, Honolulu. 1993, Page 138-139, ISBN 0-8248-1495-9 (http://www.questia.com/PM.qst?a=o&d=62773998 ) 
* Further Sources of Vijayanagar History by K. A. Nilakanta Sastry, 1946(http://www.archive.org/details/FurtherSourcesOfVijayanagaraHistory)

వర్గం:ఆంధ్రప్రదేశ్ చరిత్ర
వర్గం:విజయనగర సామ్రాజ్యం
ఊర్వశి

**ఊర్వశి** ఇంద్రుని సభలోని అప్సరసలలో ఒకరు.పుర్వం విశ్వామిత్రుడు తపస్సును భంగం చేయడానికి రంభను దేవేంద్రుడు పంపుతాడు. రంభ విశ్వామిత్రుడు తపస్సును భంగం చేయడానికి ప్రయత్నిస్తుండగా, విశ్వామిత్రుడు రంభ గర్వమనచడానికి తన ఉర్వుల నుండి ఒక అందమైన స్త్రీని సృష్టించాడు. ఆమె ఊర్వశి. విశ్వామిత్రుడు ఊర్వుల నుండి జన్మించింది కనుక ఊర్వశి అయింది.

ఒక యప్సరస. నరనారాయణులు బదరికాశ్రమమున తపము ఆచరించునపుడు దేవతాస్త్రీలు వారి తపోభంగము చేయ అచటికి రాఁగా ఆమహామునులు చలింపని వారైరి. అందు నారాయణుఁడు తమ నిశ్చలత్వమును ఆనారీమణులకు తెలుపువాఁడై తన యూరువు గీఱఁగా అందుండి రూపవతులగు ఊర్వసి మొదలగువారు అనేకులు పుట్టిరి. అప్పుడు దేవతాస్త్రీలు తమయత్నము జరగనేరదని తలఁచి ఊర్వసిని తమకు ముఖ్యురాలినిగాఁ జేసికొని తమ లోకమునకు పోయిరి అని భాగవతమునందు చెప్పబడి యున్నది.

మఱియు అర్జునుడు, శివుడు మొదలగు దేవతలవలన పాశుపతము మొదలయిన దివ్యాస్త్రములను పడసి దేవతలకు బాధకులుగా ఉండిన కాలకేయ నివాతకవచులను వధించుటకై దేవలోకమునకు పోయి ఉండు తఱిని ఊర్వసి ఇతని సంగమమును కోరె. అందులకు ఇతఁడు ఇయ్యకొననందున ఇతనికి నపుంసకత్వము కలుగునట్లు శపియించెను. అంత అది ఇంద్రుఁడు ఎఱిఁగి ఆశాపమును అర్జునుఁడు అజ్ఞాతవాసకాలమున అనుభవించునట్లును తదంతంబున శాపమోక్షము అగునట్లును అనుగ్రహించెను.

## మూలం
* పురాణనామచంద్రిక (యెనమండ్రం వెంకటరామయ్య) 1879

## వెలుపలి లంకెలు

వర్గం:పురాణ పాత్రలు
వర్గం:అప్సరసలు
వర్గం:అప్సర
సంజయ్ బంగర్

thumb|సంజయ్ బంగర్
1972, అక్టోబరు 11న మహారాష్ట్రలోని బీడ్లో జన్మించిన **సంజయ్ బంగర్** (Sanjay Bangar) భారత మాజీ క్రికెట్ క్రీడాకారుడు. భారత జట్టు తరఫున 12 టెస్టులు, 15 వన్డేలలో ప్రాతినిధ్యం వహించాడు. దేశవాళి క్రికెట్ పోటీలలో మహారాష్ట్ర, ముంబాయి, రైల్వే జట్ల తరఫున ఆడినాడు. 2000-01లో రైల్వే తరఫున ఆడి జట్టును రంజీ ట్రోఫిలో ఫైనల్ వరకు నడిపించాడు. కాని బరోడా చేతిలో ఓటమి చెందింది. మరుసటి ఏడాది బరోడాపై విజయంతో ట్రోఫీ గెలిచి బంగర్ సెలెక్టర్ల దృష్టిలో పడ్డాడు. 2001-02లో ఇంగ్లాండుపై టెస్ట్ ఆరంగేట్రం చేశాడు. తన రెండో టెస్టులో జింబాబ్వేపై నాగ్పూర్లో 7 వ నెంబర్ బ్యాట్స్‌మెన్‌గా ప్రవేశించి 100 పరుగులు చేసి నాటౌట్‌గా నిల్చాడు. అదే అతని టెస్ట్ జీవితపు అత్యధిక స్కోరు. 2002 లో ఇంగ్లాండుపై హెడింగ్లీ టెస్టులో ఓపెనర్‌గా ఆడినాడు. ఆ తరువాత 2003లో ప్రపంచ కప్‌లో కూడా ప్రాతినిధ్యం వహించాడు. 2004 జనవరి నుంచి సెలెక్టర్లు యువకులకు ప్రాతినిధ్యంఈవ్వడంతో అంతర్జాతీయ క్రికెట్‌కు దూరమైనాడు.
## టెస్ట్ క్రికెట్ గణాంకాలు
బంగర్ 12 టెస్టులు ఆడి 29.37 సగటుతో 470 పరుగులు సాధించాడు. అందులో ఒక సెంచరీ, 3 అర్థసెంచరీలు ఉన్నాయి. టెస్టులలో అతడీ అత్యధిక స్కోరు 100 నాటౌట్. బౌలింగ్‌లో 7 వికెట్లను కూడా సాధించాడు. అత్యున్నత బౌలింగ్ విశ్లేషణ 23 పరుగులకు 2 వికెట్లు.
## వన్డే గణాంకాలు
బంగర్ 15 వన్డేలలో జట్టుకు ప్రాతినిధ్యం వహించి 13.84 సగటుతో 180 పరుగులు చేశాడు. వన్డేలో అతడి అత్యధిక స్కోరు 57 నాటౌట్. బైలింగ్‌లో 7 వికెట్లు కూడా సాధించాడు. వన్డే బౌలింగ్‌లో అతడి అత్యున్నత విశ్లేషణ 39 పరుగులకు 2 వికెట్లు. 2003 ప్రపంచ కప్‌లో కూడా భారత్‌కు ప్రానిధ్యం వహించాడు.

## వ్యక్తిగత జీవితం
సంజయ్ బంగర్ కాశ్మీరా బంగర్ ను వివాహం చేసుకున్నాడు. వీరికి ఇద్దరు పిల్లలు ఉన్నారుః ఒక కుమారుడు అథర్వ, ఒక ట్రాన్స్-కుమార్తె అనయ బంగర్.

ఆర్యన్ బంగర్ గా జన్మించిన అనయ (Ananya Bangar), తన లింగాన్ని మార్చుకుని, ఇరవైల ప్రారంభంలో పరివర్తన చెందింది. ఆమె ఇప్పుడు క్రికెటర్, గ్రాఫిక్ డిజైనర్, ఎల్జీబీటీక్యూ + కమ్యూనిటీకి న్యాయవాది. ఆమె తన క్రికెట్ కెరీర్ లో తోటి ఆటగాళ్ల వేధింపులతో సహా సవాళ్లను ఎదుర్కొంది.

ఈ సమయంలో క్రికెట్ కు దూరంగా ఉండాలని ఆమె తండ్రి సంజయ్ బంగర్ ఆమెకు సలహా ఇచ్చాడు. ఈ సవాళ్లు ఉన్నప్పటికీ, అనయ క్రీడలలో సమ్మిళితత్వం, సమానత్వం కోసం ఒక న్యాయవాదిగా స్వరం వినిపిస్తోంది. అనయ ఇంగ్లాండులోని మాంచెస్టర్ లో నివసిస్తోంది, అక్కడ ఆమె గ్రాఫిక్ డిజైనర్ గా పనిచేస్తోంది.

## మూలాలు


వర్గం:1972 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:జీవిస్తున్న ప్రజలు
డిస్కో శాంతి

**డిస్కో శాంతి** 1980వ దశకపు ప్రముఖ తెలుగు శృంగార నృత్యతార. ఈమె తెలుగు సినీరంగంలో రియల్ హీరోగా పేరుతెచ్చుకున్న శ్రీహరిని ప్రేమించి, పెళ్ళి చేసుకున్నది. ఈమె చెల్లెలు లలిత కుమారి తమిళ సినిమారంగంలో కథానాయకి, ప్రముఖ నటుడు ప్రకాశ్ రాజ్ మొదటి భార్య,.  ఈ దంపతులు 2009లో విడాకులు తీసుకున్నారు. డిస్కో శాంతి తమ్ముడు జయ్ వర్మ తీకుచ్చి అనే సినిమాతో హీరోగా పరిచమయ్యాడు ఈమె తండ్రి సి.ఎల్. ఆనందన్ అలనాటి తమిళ సినిమా నటుడు.

## వ్యక్తిగత జీవితం
డిస్కో శాంతి *విజయపురి వీరన్*  *కట్టుమల్లిక* వంటి అనేక చిత్రాలలో నటించిన తమిళ నటుడు సిఎల్ ఆనందన్ కుమార్తె . ఆమెకు ఒక చెల్లెలు, నటి లలిత కుమారి . ఆమె 1996లో తెలుగు నటుడు శ్రీహరి ని వివాహం చేసుకుంది  పెళ్లి తర్వాత సినిమాలు చేయడం  మానేసింది. ఈ దంపతులకు ఇద్దరు కుమారులు  ఒక కుమార్తె ఉన్నారు. వారి కుమార్తె అక్షర కేవలం నాలుగు నెలల వయస్సులో మరణించింది. కుటుంబం ఆమె జ్ఞాపకార్థం అక్షర ఫౌండేషన్‌ను ప్రారంభించింది, ఇది గ్రామాలకు ఫ్లోరైడ్ రహిత నీటిని  విద్యార్థులకు పాఠశాల సామాగ్రితో సరఫరా చేయాలనే లక్ష్యంతో ఉంది.  వారు మేడ్చల్‌లోని నాలుగు గ్రామాలను కూడా దత్తత తీసుకున్నారు . కొంతకాలంగా కాలేయ వ్యాధితో బాధపడుతున్న శ్రీ హరి, ప్రభుదేవా దర్శకత్వం వహిస్తున్న *రాంబో రాజ్‌కుమార్* షూటింగ్ సమయంలో తలతిప్పినట్లు చెప్పారు. చిత్ర యూనిట్ సభ్యులు  వెంటనే ఆసుపత్రికి తరలించగా చికిత్స పొందుతూ మృతి చెందాడు. 

## డిస్కో శాంతి నటించిన తెలుగు చిత్రాలు

*రౌడీ అల్లుడు
*క్షణం క్షణం భయం భయం (1985)
*కుట్ర (1986)
*ధర్మపీఠం దద్దరిల్లింది (1986)
*నేటి యుగధర్మం (1987)
*భలే మొగుడు (1987)
*రాక్షస సంహారం (1987)
*స్త్రీ సాహసం (1987)
*వీరవిహారం (1987)
*ఘర్షణ (1988)
*దొంగ కోళ్లు (1988)
*పృథ్వీరాజ్ (1988)
*శ్రీ దేవీకామాక్షీ కటాక్షం (1988)
*గీతాంజలి (1989)
*పైలాపచ్చీసు (1989)
*కలియుగ విశ్వామిత్ర (1989)
*అలజడి (1990)
*కొత్త పెళ్ళికూతురా రా (1990)
*టైగర్ శివ (1990)
*బాలచంద్రుడు (1990)
*అత్తింట్లో అద్దెమొగుడు (1991)
*అల్లుడు దిద్దిన కాపురం (1991)
*చిన్నారి ముద్దులపాప (1991)
*తేనెటీగ (1991)
*420 (1992)
*అమర్ (1992)
*అలెగ్జాండర్ (1992)
*అహంకారి (1992)
*ఘరానా మొగుడు (1992)
*ప్రెసిడెంటు గారి పెళ్ళాం (1992)
*బలరామకృష్ణులు (1992)
*బ్రహ్మ (1992)
*అక్కాచెల్లెళ్లు (1993)
*ఆశయం (1993)
*దొంగల్లుడు (1993)
*నక్షత్రపోరాటం (1993)
*ప్రేమలేఖలు (1993)
*బ్రహ్మచారి మొగుడు (1993)
*మెకానిక్ అల్లుడు (1993)
*రేపటి రౌడీ (1993)
*శ్రీనాథ కవిసార్వభౌముడు (1993)
*అందరూ అందరే (1994)
*ఓ తండ్రి – ఓ కొడుకు (1994)
*ఖైదీ అన్నయ్య (1994)
*పరుగో పరుగు (1994)
*డియర్ బ్రదర్ (1995)
*భలే బుల్లోడు (1995)

## మూలాలు

వర్గం:తెలుగు సినిమా నటీమణులు
వర్గం:తెలుగు సినిమా శృంగార నటీమణులు
వర్గం:1970 జననాలు
వర్గం:జీవిస్తున్న ప్రజలు
అన్నపూర్ణ (నటి)

**అన్నపూర్ణ,** (August 23, 1954) ఏడువందల సినిమాల్లో నటించిన తెలుగు సినిమా నటి. ఈమె అసలు పేరు ఉమామహేశ్వరి. పదమూడేళ్ళ వయసు నుంచీ నాటకాల్లో నటించడం మొదలుపెట్టింది. తర్వాత సినిమాల్లోకి ప్రవేశించింది.

## నాటకరంగం
చిన్నతనంలోనే రంగస్థల ప్రవేశం చేసిన ఈమె తెనాలి నాటక సమాజాలలో అనేక పాత్రలు పోషించింది. వీనిలో భయం, ఉలిపికట్టె, పల్లెపడుచు, పేదరైతు, కన్నబిడ్డ, కాంతా-కనకం, పూలరంగడు మొదలైనవి.

## సినీ జీవితం
1975లో దాసరి నారాయణరావు దర్శకత్వం వహించిన స్వర్గం నరకం సినిమాలో మోహన్ బాబు సరసన కథానాయకిగా తెలుగు సినీరంగంలో పరిచయమైంది. ఆ సినిమా నిర్మాణ సమయంలోనే దర్శకుడు దాసరి నారాయణరావు ఈమె పేరును అన్నపూర్ణగా మార్చాడు. ఈమె పుట్టి,పెరిగింది కృష్ణాజిల్లాలోని విజయవాడ. తండ్రి ప్రసాదరావు ఆర్టీసీలో పనిచేసాడు.తల్లి సీతారావమ్మ. ముగ్గురు ఆడపిల్లల్లో ఈమె పెద్ద. ఒక తమ్ముడు ఉన్నాడు. ఈమెకు 1974లో పెళ్ళి జరిగింది. 25 సంవత్సరాల పాటు మద్రాసులో ఉండి తరువాత 1996లో హైదరాబాదు వచ్చి స్థిరపడింది.

## పురస్కారాలు
మనిషికో చరిత్ర, డబ్బు భలే జబ్బు, మా ఇంటి ఆడపడుచు సినిమాలకుగాను నంది అవార్డులు అందుకుంది.

## అన్నపూర్ణ నటించిన తెలుగు చిత్రాలు

*అనసూయమ్మ గారి అల్లుడు (1986)
*చిరునవ్వుల వరమిస్తావా
*సింధూరం
*ప్రతిబింబాలు (1982) 
*మురారి
*నీడలేని ఆడది
*స్వర్గం నరకం
*శుభోదయం
*కొదమసింహం 
*త్రినేత్రుడు
*ఆడది
*భార్గవ్
*అజేయుడు
*ఆడది (1990)
*చిట్టెమ్మ మొగుడు (1992)
*హలో డార్లింగ్ (1992)
*గాయం (1993)
* మామా కోడలు (1993)
* పెళ్ళి చేసుకుందాం (1997)
* పవిత్ర ప్రేమ (1998)
* డార్లింగ్ డార్లింగ్ (2001)
* మీ ఇంటికొస్తే ఏం ఇస్తారు మా ఇంటికొస్తే ఏం తెస్తారు (2004)
*పిస్తా
*క్షేత్రం (2011 సినిమా)
*జీనియస్ (2012)
*జోరు (2014)
* అవతారం (2014)
* గలాట (2014)
* ఎలుకా మజాకా (2016)
* తెనాలి రామకృష్ణ బిఏ.బిఎల్ (2019)
*మళ్ళీ మళ్ళీ చూశా (2019)
* డిస్కో రాజా (2020)
* ఒరేయ్ బుజ్జిగా (2020)
* అమరం అఖిలం ప్రేమ (2020)
* సైకిల్ (2021)
*అన్నపూర్ణమ్మ గారి మనవడు (2021)
* మళ్ళీ మొదలైంది
* నిన్నే పెళ్లాడతా (2022)
* పల్లె గూటికి పండగొచ్చింది (2022)
*కృష్ణ వ్రింద విహారి (2022)
*పెళ్లిసందD (2022)
* పెళ్లి కూతురు పార్టీ (2022)
* మళ్ళీ పెళ్ళి (2023) 
* ఓ సాథియా (2023)
* నా..నీ ప్రేమకథ (2023)
* స్పార్క్ ఎల్.ఐ.ఎఫ్.ఈ (2023)
* రాఘవరెడ్డి (2024)
* మారుతి నగర్ సుబ్రమణ్యం (2024)
* 100 క్రోర్స్ (2024)
* క (2024)
* ఎర్రచీర - ది బిగినింగ్ (2024)
* పెళ్ళి కాని ప్రసాద్ (2025)
* ఒక బృందావనం (2025)
* దేవగుడి (2026)
* హే బల్‌వంత్ (2026)

## మూలాలు

## బయటి లింకులు
* IMDb.com 

వర్గం:తెలుగు సినిమా నటీమణులు
వర్గం:తెలుగు రంగస్థల నటీమణులు
వర్గం:తెలుగు రంగస్థల కళాకారులు
వర్గం:1948 జననాలు
కవిత (నటి)

**కవిత**  తెలుగు చలనచిత్ర నటి. తెలుగులో పలు విజయవంతమైన చిత్రాలలో నటించింది. తమిళం, కన్నడ, మలయాళ భాషలలో 130 చిత్రాలలో నటించింది. ప్రస్తుతము కొన్ని టెలివిజన్ ధారావాహికలలో కూడా నటించింది.

## నేపధ్యము
పశ్చిమగోదావరి జిల్లా, నిడమర్రులో జన్మించింది. ఈవిడ ఆరు నెలల పిల్లగా ఉన్నప్పుడే వీరి కుటుంబం హైదరాబాద్ వచ్చేసింది. ఈమెకు ఆరేళ్లున్నప్పుడు మద్రాస్ కు మకాం మార్చారు. అక్కడ వీళ్ళ నాన్న వ్యాపారం చేసి సర్వం నష్ట పోగా, కుటుంబం రోడ్డున పడింది. ఒక్క పూట మాత్రం వీరికి తిండి పెట్టగలిగేవారు వీళ్ళ నాన్న. చదువులు చెప్పించే స్తోమత అసలే లేదు. దాంతో మద్రాసు లో తెలుగువారి కోసం ఉచితంగా చదువు చెప్పే ప్రభుత్వ పాఠశాలలో చదువుకున్నది. అలాంటి సమయంలో వీళ్ళ నాన్నకు కృష్ణయ్య అనే నిర్మాత పరిచయమయ్యారు. ఆయన కవితను చూసి... 'చక్కగా ఉన్నావ్, సినిమాల్లో నటిస్తావా' అనడిగారు. ఈవిడ 'చదువుకోవాలి' అనేసి తిరస్కరించింది. కానీ వీరి నాన్న బలవంతంపై ఆడిషన్స్ కు హాజరైనది. అలా 'ఓ మంజు ' అనే తమిళ సినిమాలో 11 ఏళ్ళ వయస్సులో కథానాయికగా సినీరంగ ప్రవేశం చేసింది.

## సినీరంగ ప్రవేశము
**ఓ మంజు** అనే తమిళ చిత్రంలో కథానాయికగా 11 ఏళ్ళ వయసులో సినీరంగ ప్రవేశం చేసింది. ఆ చిత్రం విజయం కావడంతో వరుసగా అవకాశాలు వచ్చాయి. తెలుగులో సిరిసిరిమువ్వ చిత్రంలో జయప్రదకు చెల్లెలి పాత్రలో మొదటగా నటించింది. పూర్తి స్థాయి కథానాయికగా 'చుట్టాలున్నారు జాగ్రత్త' చిత్రంలో నటించింది.

## రాజకీయ జీవితము
ఈవిడ కొంతకాలం తెలుగుదేశం పార్టీలో చేరి క్రియాశీలకంగా వ్యవహరించింది.

## వ్యక్తిగత జీవితము
1984 లో, 19 ఏళ్ళ వయస్సులో ఈవిడ వివాహం సింగపూర్ వ్యాపారవేత్త దశరథరాజ్ తో జరిగింది. మొదట వీరు చెన్నై లో, తర్వాత హైదరాబాద్ లో స్థిరపడ్డారు. వారికి ముగ్గురు కుమార్తెలు, ఒక కొడుకు సంజయ్ రూప్ ఉన్నాడు.

## సమాజసేవ
తన వలన నలుగురికీ కాస్తయినా మంచి జరగాలన్న ఉద్దేశంతో ‘హెల్పింగ్ హ్యాండ్స్’ అనే స్వచ్ఛంద సంస్థను ప్రారంభించింది. ఇప్పటి వరకూ కొందరిని చదివించింది. కొందరు పేద యువతీ యువకులకు పెళ్ళిళ్లు జరిపించింది. కొందరికి జీవితంలో స్థిరపడేందుకు సాయపడింది. కానీ ఇవన్నీ  ప్రచారం చేసుకోలేదు.

## కవిత నటించిన తెలుగు చిత్రాలు

## మూలాలు

## ఇతర లింకులు

వర్గం:తెలుగు సినిమా నటీమణులు
వర్గం:1965 జననాలు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:టెలివిజన్ నటీమణులు
పెద్దిభొట్ల సుబ్బరామయ్య

**పెద్దిభొట్ల సుబ్బరామయ్య** (డిసెంబరు 15, 1938 - మే 18, 2018) సమకాలీన రచయితలలో పేరెన్నికగన్నవాడు. ఆయన రచనలు అత్యధికం విషాదం మేళవించిన సామాన్య జీవన కథలుగా ఉంటాయి.  విజయవాడకు చెందినవారు.  ఆయన వ్రాసిన పెద్దిభొట్ల సుబ్బరామయ్య కథలు (వాల్యూం -1) 2012 లో కేంద్ర సాహిత్య అకాడమీ అవార్డు కు ఎంపిక అయినది. 1975 లో నేషనల్ బుక్ ట్రస్ట్ గౌరవం దక్కింది.

## జీవిత విశేషాలు
అతను  డిసెంబరు 15 1938 న ప్రకాశం జిల్లా, వల్లూరు లో జన్మించాడు.  అతని తండ్రి  రేల్వే స్టేషను మాస్టర్ గా పనిచేసేవాడు. సుబ్బరామయ్య ఒంగోలు లో విద్యాభాసం చేశాడు. కళాశాల విద్యను విజయవాడ కళాశాలలో చదివాడు. ఆ కాలంలో రచయిత విశ్వనాథ సత్యనారాయణ కు శిష్యుడైనాడు. ఆంధ్ర లయోలా కళాశాల లో అధ్యాపకునిగా 40 సంవత్సరాల పాటు పనిచేసి డిసెంబరు 1996 లో పదవీవిరమణ చేశాడు. ఉద్యోగ విరమణ తర్వాత ఆయన సతీమణి తీవ్ర జ్వరంతో కన్ను మూయగా ద్వితీయ వివాహం చేసుకున్నాడు.

అతను 1959 లో తన రచనా ప్రస్థానాన్ని మొదలుపెట్టాడు. *చక్రనేమి* ఆయన రాసిన మొదటి కథ. అతని రచనలు పేద మద్యతరగతి కుటుంబాల జీవితాలతో ముడిపడి ఉంటాయని తెలిపాడు. అతను 200 లకు పైగా కథలను వ్రాసాడు. ప్రాథమిక విద్య ఏ వ్యక్తి యొక్క అభివృద్ధి మీదనైనా ప్రభావం చూపిస్తుందని అతని నమ్మకం.

## సాహిత్యకృషి
* "చక్రనేమి" అనే కథ ఆయన మొదటి రచన. అది ఆంధ్ర పత్రిక (వార పత్రిక) లో ప్రచురింపబడినది. ఆ తర్వాత అనేక రచనలను, రెండు నవలలను "భారతి పత్రిక"కు వ్రాసాడు.
* పెద్దిభొట్ల సుబ్బరామయ్య కథలు (వాల్యూమ్‌ - 1)
* పెద్దిభొట్ల సుబ్బరామయ్య కథలు - 2

## అవార్డులు
* రావిశాస్త్రి స్మారక సాహిత్య నిథి
* గోపీచంద్ మెమోరియల్
* అప్పాజోస్యుల-విష్ణుభొట్ల-కందాళం ఫౌండేషన్ ప్రతిభామూర్తి జీవితకాల సాధన పురస్కారం అవార్డు
* 2003లో  ఆంధ్రప్రదేశ్ అభ్యుదయరచయితల సంఘం, గుంటూరు జిలాశాఖ వారిచే అమరజీవి పులుపుల వెంకటశివయ్య సాహితీ సత్కారం. 
* 2012 లో తెలుగులో సాహిత్య అకాడమీ అవార్డు

## పెద్దిబొట్ల కథలు
* పూర్ణాహుతి 
* దుర్దినం
* శుక్రవారం
* ఏస్‌ రన్నర్‌
* వీళ్ళు (కథాసంకలనం)

## నవలలు
* ముక్తి
* చేదుమాత్ర

## మరణం
గతకొంత కాలంగా అనారోగ్యంతో బాధపడుతున్న పెద్దిభొట్ల 2018, మే 18న విజయవాడ లో మరణించాడు.
## ఇవి కూడా చూడండి
* తెలుగు
* తెలుగు సాహిత్యము

## సూచికలు

## వెలుపలి లింకులు
* దక్కన్ క్రానికల్ పత్రికలో వ్యాసం 
* హిందూ పత్రికలో వ్యాసం
* పెద్దిభొట్ల రచించిన మంచు బొమ్మ కథాసంకలనం డిజిటల్ లైబ్రరీ ఆఫ్ ఇండియాలో

వర్గం:1938 జననాలు
వర్గం:తెలుగు రచయితలు
వర్గం:తెలుగు కథా రచయితలు
వర్గం:కృష్ణా జిల్లా రచయితలు
వర్గం:2018 మరణాలు
వర్గం:కేంద్ర సాహిత్య అకాడమీ పురస్కారం పొందిన తెలుగు రచయితలు
వర్గం:కేంద్ర సాహిత్య అకాడమీ పురస్కారం పొందిన ఆంధ్రప్రదేశ్ రచయితలు
వర్గం:పులుపుల వెంకటశివయ్య అవార్డు గ్రహీత
కృపాచార్యుడు

**కృపాచార్యుడు** శతానంద మహర్షి మనుమడు. మహాభారతంలో కౌరవులకు, పాండవులకు గురువు. మహాభారత యుద్ధమందు కౌరవుల తరపున యుద్ధం చేసాడు. యుద్ధం ముగిసిన తరువాత బ్రతికిఉన్న వారిలో ఇతడు ఒకడు. సప్త చిరంజీవులలో ఒకడు. యుద్ధం తరువాత అర్జునుడి మనుమడైన పరీక్షిత్తుకు  ఆచార్యునిగా నియమింపబడ్డాడు.

## జననం
గౌతమ మహర్షి కుమారుడైన శతానంద మహర్షికి సత్య ధృతి అనే కుమారుడున్నాడు. సత్య ధృతి జన్మించడమే విల్లంబులతో జన్మించాడు కనుక శరధ్వంతుడు అనే పేరుతో పిలువబడసాగాడు.. ధనుర్విద్య ఇతనికి పుట్టుక తోనే ప్రాప్తించింది. ఇతనికి చిన్నతనం నుంచే వేదాల మీద కన్నా అస్త్ర విద్యలపైన ఎక్కువగా ఆసక్తిని కనబరచసాగాడు. కొంతకాలం తపస్సు చేసి అన్ని యుద్ధవిద్యల్లో ఆరితేరాడు. ధనుర్విద్యలో తిరుగులేని మహావీరుడైనాడు. దీన్ని గమనిస్తున్న దేవతలు, ముఖ్యంగా ఇంద్రుడు కలవరపడసాగాడు. ఇంద్రుడు అద్భుత సౌందర్య రాశియైన *జలపది* అనే దేవకన్యను ఆయన బ్రహ్మచర్యాన్ని ఆటంకపరచేందుకు నియమించాడు. ఆమె శరధ్వంతుడి వద్దకు వచ్చి వివిధ రకాలుగా ఆకర్షించడానికి ప్రయత్నించింది. 
మహా సౌందర్యవతి అయిన ఆమెను చూచినదే సత్యధృతి చేతిలోని విల్లమ్ములు జారి క్రిందపడ్డాయి. అది గ్రహించి తన కామోద్రేకమును నిగ్రహించుకొనెను. కాని, అతనికి తెలియకుండకుండా రేతః పతనమై అది రెల్లుగడ్డిలో పడెను. అది రెండు భాగములై అందులోనుంచి ఒక బాలుడు, ఒక బాలిక జన్మించారు. కొంతకాలమునకు శంతన మహారాజు వేటాడుచు అక్కడికి వచ్చి వారిని చూచి తన బిడ్డలుగా పెంచుకొన్నాడు. వారికి జాతక కర్మాది సంస్కారములు గావించి తనచే కృపతో పెంచబడ్డారు కావున వారికి కృపుడు, కృపి అని నామకరణము చేయించాడు. ఈ సంగతి గ్రహించిన సత్యధృతి శంతనునితో తన సంగతి చెప్పి కృపునకు చతుర్విధ ధనుర్వేదములును నానా విధ శాస్త్రములను నేర్పాడు. అతడే విలువిద్యయందు పరమాచార్యుడై భీష్ముని ప్రార్ధనమున కౌరవ పాండవులకు గురువు అయ్యాడు.

వర్గం:పురాణ పాత్రలు
వర్గం:మహాభారతంలోని పాత్రలు
రాధిక (అయోమయ నివృత్తి)

thumb|130x130px|రాధిక
* శ్రీకృష్ణుని ప్రియురాలు రాధ.
* రాధిక (నటి) ప్రసిద్ధి చెందిన తెలుగు సినిమా నటి.
* రాధిక (1948 సినిమా)
* రాధిక కుమారస్వామి
* రాధిక ఆప్టే
* రాధికాభాయి
* రాధికా సాంత్వనము - కావ్యం
వాత్స్యాయన మహర్షి

thumb|కామసూత్ర గ్రంథంలో వాత్సాయనుడి చిత్రం

వాత్స్యాయనుడు పురాతన భారతీయ తత్వవేత్త. అతను భారతదేశంలో గుప్తుల కాలానికి చెందిన తత్వవేత్త, రచయిత. కామసూత్రాలు అనే గ్రంథాన్ని రచించిన వ్యక్తిగా ప్రపంచ ప్రసిధ్ధుడు.  అతను సా.శ. రెండవ లేదా మూడవ శతాబ్దంలో భారతదేశంలో బహుశా పాటలీపుత్ర (ప్రస్తుతం పాట్నా) లో నివసించాడు.  అతను కామశాస్త్రము నభ్యసించి లోకోపకారార్ధము సంభోగం గురించి కామ సూత్రాలు రచించెను.

అతను "న్యాయ సూత్ర భాష్యం" రచించిన పక్సిలాస్వమిన్ వాత్స్యాయనుడు కాదు.

## వాత్స్యాయనుడి కామసూత్రాలు
నందీశ్వరుడు రచించిన వేయ అధ్యాయములు గల కామసూత్రాలు ఉద్ద్వాలకుని పుత్రుడైన శ్వేతకేతు ఐదు వందల అధ్యాయములకి సంగ్రహము చేసేను. మరల దీనిని దక్షిణ ఢిల్లీకి చెందిన పుంచల వంశస్థుడైన బభ్రవ్యుడు నూట యాభై అధ్యాయములకి సంగ్రహము చేసెను. ఈ నూట యాభై అధ్యాయములే ఏడు గ్రంథములుగ విభజించడమైనది.

## మూలాలు

*

వర్గం:పురాణ పాత్రలు